ΓΡΑΠΤΗ ΕΡΩΤΗΣΗ E-3027/01

υποβολή: Daniel Varela Suanzes-Carpegna (PPE-DE) προς την Επιτροπή

(30 Οκτωβρίου 2001)

Θέμα: Δεδομένα της σημερινής γαλακτοκομικής περιόδου εμπορίας 2001/2002

1. Θα μπορούσε η Επιτροπή να μας ενημερώσει για την πρόοδο που πραγματοποίησαν τα διάφορα κράτη μέλη σε ό,τι αφορά την καταχωρισθείσα διανομή γάλακτος και τις αντίστοιχες προβλέψεις για το τέλος της σημερινής περιόδου εμπορίας (2001/2002), αναφέροντας τις πιθανές μειώσεις των ποσοτήτων αναφοράς σε κάθε χώρα·

2. Ποιες είναι οι προβλέψεις της Επιτροπής σε σχέση με τις ποσότητες παραδοσιακών προϊόντων παρέμβασης (αποβουτυρωμένο γάλα σε σκόνη και βούτυρο) για το έτος 2002·

3. Ποια χρηματοδοτικά κονδύλια σκοπεύει να διαθέσει για αυτό το κεφάλαιο· Στη βάση ποιών ενιαίων τιμών πραγματοποιήθηκαν αυτές οι επιχορηγήσεις·

4. Προβλέπει η Επιτροπή την καθιέρωση κάποιων συμπληρωματικών μέτρων σε περίπτωση που επιβεβαιώνεται σημαντική αύξηση της παραγωγής κατά το έτος 2002· Ποιες είναι οι πληροφορίες της προς αυτήν την κατεύθυνση·

Απάντηση του κ. Fischler εξ ονόματος της Επιτροπής

(18 Δεκεμβρίου 2001)

1. Η Επιτροπή πρέπει να αποσαφηνίσει ότι τα κράτη μέλη πρέπει να κοινοποιούν στην Επιτροπή τα επίσημα δεδομένα σχετικά με τις ποσοστώσεις πριν την 1η Σεπτεμβρίου κάθε έτους μετά τη λήξη της περιόδου αναφοράς(1). Για το λόγο αυτό, τα δεδομένα σχετικά με τις παραδόσεις για το έτος ποσοστώσεων 2001/2002, το οποίο άρχισε την 1η Απριλίου 2001 και το οποίο θα λήξει την 31η Μαρτίου 2002, θα είναι γνωστά μόνο μετά την 1η Σεπτεμβρίου 2002.

Ωστόσο, στην πράξη, τα κράτη μέλη κοινοποιούν εκουσίως στην Επιτροπή την εκτιμώμενη εξέλιξη των παραδόσεων που πραγματοποιήθηκαν στον κλάδο. Ένας πίνακας, ο οποίος περιλαμβάνει τα δεδομένα και ο οποίος παρουσιάζει μια εικόνα της κατάστασης κατά τα μέσα Νοεμβρίου, διαβιβάζεται απευθείας στο Αξιότιμο Μέλος του Κοινοβουλίου και τη Γενική Γραμματεία του Κοινοβουλίου.

Η Επιτροπή θεωρεί, ωστόσο, ότι είναι πολύ νωρίς για να εξαγάγει οποιαδήποτε συμπεράσματα. Πράγματι, επί του παρόντος, οι εκτιμήσεις αυτές καλύπτουν την περίοδο Απριλίου — Αυγούστου. Λόγω του γεγονότος αυτού, τα δεδομένα σχετικά με τις παραδόσεις, τα οποία διαθέτει η Επιτροπή σήμερα, αφορούν λιγότερο από το ήμισυ της περιόδου 2001/2002, η οποία λήγει στις 31 Μαρτίου 2002, και δεν επιτρέπουν, κατά συνέπεια, οποιαδήποτε αξιόπιστη εκτίμηση για το έτος αυτό.

2. Βασιζόμενη στις πλέον πρόσφατες εκτιμήσεις του Eurostat, στις κοινοποιήσεις των κρατών μελών καθώς και σε εκείνες του σχετικού κλάδου πριν την έγκριση της τροποποιητικής επιστολής για το οικονομικό έτος 2002, η Επιτροπή προβλέπει ότι θα τεθούν στην παρέμβαση 25 000 τόνοι βουτύρου κατά το οικονομικό έτος καθώς και 13 000 τόνοι σκόνης αποκορυφωμένου γάλακτος. Κατά τη λήξη του δημοσιονομικού έτους κατά τα μέσα Οκτωβρίου 2002, το δημόσιο απόθεμα βουτύρου προβλέπεται να φθάσει τους 32 000 τόνους και της σκόνης αποκορυφωμένου γάλακτος σε 13 000 τόνους.

3. Για τα δημόσια αποθέματα βουτύρου, το συνολικό κόστος προβλέπεται σε 8 εκατ. ευρώ (για τεχνικούς λόγους, αποθεματοποίηση, έξοδο από αποθεματοποίηση και δημοσιονομικό κόστος). Δεδομένου ότι οι περισσότερες πωλήσεις προβλέπονται στην εσωτερική αγορά στην πλήρη τιμή παρέμβασης, δεν προβλέπεται καμίαποτίμηση. Στην περίπτωση της σκόνης αποκορυφωμένου γάλακτος, το κόστος παρέμβασης το 2002 είναι λιγότερο από 1 εκατ. ευρώ. Επί του παρόντος, δενπάρχουν καθόλου δημόσια αποθέματα σκόνης αποκορυφωμένου γάλακτος και η παρέμβαση αρχίζει την 1η Μαρτίου 2002. Για το δημοσιονομικό έτος 2002, τα κονδύλια για το κεφάλαιο γάλακτος και γαλακτοκομικών προϊόντων προβλέπονται σε 1 912 εκατ. ευρώ. Στο ποσό αυτό περιλαμβάνονται οι επιστροφές στην εξαγωγή, ενισχύσεις παρέμβασης (δημόσιας και ιδιωτικής), μέτρα εσωτερικής στήριξης.

4. Ο κίνδυνος σημαντικής αύξησης της παραγωγής περιορίζεται λόγω του καθεστώτος των ποσοστώσεων και της συμπληρωματικής εισφοράς που έχουν αποτρεπτική επίπτωση. Ωστόσο, σε μια τέτοια περίπτωση, δεν πρέπει να ξεχνάμε ότι η εισφορά επιτρέπει τη χρηματοδότηση των μέτρων παρέμβασης που επιτρέπουν την απορρόφηση της συμπληρωματικής παραγωγής γάλακτος.

(1) Άρθρο 8 του κανονισμού (ΕΟΚ) αριθ. 536/93 της Επιτροπής της 9ης Μαρτίου 1993 για τον καθορισμό των λεπτομερειών εφαρμογής της συμπληρωματικής εισφοράς στον τομέα γάλακτος και γαλακτοκομικών προϊόντων, ΕΕ L 57 της 10.3.1993.